Wêreld Se Eerste Mens-Aap-Embrio's Oorskry Etiese Grense - Joy! Digital
Wêreld Se Eerste Mens-Aap-Embrio's Oorskry Etiese Grense
Deur: Michael Foust
'n Toonaangewende bio-etikus het 'n beroep gedoen vir nuwe wette en regulasies nadat wetenskaplikes die wêreld se eerste hibriede embrio's geskep het deur mens- en aapselle suksesvol te vermeng.
Die wetenskaplikes het hulle navorsing in April in die uitgawe van Cell gerapporteer en aangekondig dat hulle die hibriede embrio's geskep het deur menslike stamselle in aapembrio's te spuit, berig Nature. Die embrio's het begin verdeel en drie van hulle het 19 dae ná bevrugting oorleef. Die hibriede embrio's staan ​​bekend as "chimaeras".
Die doel met die embrio's is om medikasie op hulle te toets en miskien selfs "organe te kweek vir oorplantings in mense", het Nature gesê.
Volgens die berig van Christian Headlines het die bio-etikus, Wesley J. Smith ('n skrywer en 'n senior navorser by die Centre for Human Exceptionalism van die Discovery Institute, het gesê die navorsing "oorskry belangrike morele grense" … Wat kan die gevolge van so 'n kombinasie wees? Ek dink nie ons moet uitvind nie," het Smith geskryf.